text: Няма нужда от училищни лекари, а от правила
  Поне 120 млн. ще струва издръжката им на година, смята д-р Любомир Киров
  Нелепата смърт на 11-годишната Габриела след свада в столицата стана повод да отново да се възроди темата с назначаването на училищни лекари. Публикуваме позицията на Националното сдружение на общопрактикуващите лекари по темата. В нея няма промяна отпреди 10 години, когато тя стана актуална за първи път.
  С тановище на Управителния съвет на НСОПЛБ по повод въвеждането на училищни лекари
  Грижата за здравето на българските деца безспорно е изключително важна, каквато е тази и за нашите родители, и за хората, които в момента произвеждат благата в Р България.
  1. Броят на училищата, университетите, детските заведения, домовете за деца, лишени от грижи, в настоящия момент е около 5838.
  2. Логиката на предприетата инициатива, изисква оборудването на 5838 кабинета и назначаването на лекар и медицинска сестра във всеки един от тях.
  3. Профилактиката и грижата за здравето на децата налага и разкриването на 5838 стоматологични кабинета и назначаване съответно на стоматолог и медицинска сестра в тях.
  4. От друга страна - училищата не са лечебни заведения. Необходимата диагностика и лечение се осъществява в лечебните заведения.
  5. При остро възникнали заболявания, които изискват спешна намеса, се отзовава ЦСМП.
  6. Годишно в МУ в РБ се дипломират около 250 до 300 лекари.
  За да се реализира идеята за възстановяване на училищните лекари, ще са необходими:
  - За пълното оборудване на лекарските кабинети (без стоматологичните), съобразно изискванията за провеждане на лечебна дейност - 82 000 000 лв. (средно по 14000 лв. на кабинет).
  - Около 120 000 000 лв. годишно за заплати и осигуровки на училищните лекари и мед. сестри, като в тази сума не са калкулирани средствата за стоматологична помощ.
  - Съответен брой (5838) лекари с придобита специалност Обща медицина или педиатрия, който да работят в тези кабинети. Специалност "училищен лекар" няма. Нужен е и същия брой медицински сестри с педиатричен профил.
  За сравнение - бюджетът на ПИМП, която осигурява грижа за цялото население за 2007 г. е 116 000 000 лв., (като една част от него се разпределят за възнаграждение на лекарите, медицинските сестри и друг персонал).
  Решението на проблема с комуникацията между медицинските специалисти, които в момента работят в училищните кабинети и общопрактикуващите лекари, провеждането на имунизациите и проследяването на хронично болните деца - факти, които сега се изтъкват като основание за промяната, могат да бъдат решени чрез: